“Ural aviayo‘nalishlari” Chelyabinskdan Toshkentga aviatqatnovlarni yo‘lga qo‘yadi

“Ural aviayo‘nalishlari” aviakompaniyasi “Chelyabinsk—Toshkent” yo‘nalishida qatnovlarni yo‘lga qo‘yadi. Bu haqda “Chelyabinsk” xalqaro aeroporti matbuot xizmati ma’lum qildi, deya xabar beradi UzDaily.

Rossiya aviakompaniyasi mazkur reyslarni shu yil 4-noyabridan 2017-yil 24-martigacha amalga oshiradi.
Chelyabinskdan samolyot har hafta juma kuni 08:35 da parvoz qiladi, Toshkentga esa 10:50 da qo‘nadi. Shu kunning o‘zida 12:20 da “Toshkent” xalqaro aeroportidan uchib, Chelyabinskka 15:35 da yetib keladi.
Parvozlar 160 nafargacha yo‘lovchini sig‘diradigan Airbus A-320 havo kemasida bajariladi.